section_heading: Raspad Jugoslavije
paragraph_text: U siječnju 1990. Savez komunista Jugoslavije raspao se na nacionalnoj razini, a hrvatska je frakcija zahtijevala labaviju federaciju. Iste godine održani su prvi višestranački izbori u Hrvatskoj, na kojima je pobjeda Franje Tuđmana (HDZ) rezultirala daljnjim nacionalističkim napetostima. Hrvatski političari srpske narodnosti bojkotirali su Sabor, a hrvatski Srbi preuzeli su kontrolu nad područjima Hrvatske sa srpskim stanovništvom, postavili blokade na cestama tijekom »Balvan-revolucije« i glasali za autonomiju tih područja. »Srpske autonomne oblasti« (skraćeno SAO) ujedinile su se nedugo nakon toga kako bi formirale međunarodno nepriznatu paradržavu pod nazivom Republika Srpska Krajina (RSK),